cyanic-selkie/wikianc huggingface dataset:
Ljón
Ljón (fræðiheiti: Panthera leo) eru stór kattardýr sem lifa villt í Afríku sunnan Sahara og á einum stað á Indlandi. Þau eru talin eitt af aðalsmerkjum hinnar villtu náttúru Afríku og jafnan nefnd konungur frumskógarins. Þau hafa verið dýrkuð af afrískum ættbálkum í margar aldir fyrir styrk sinn og fegurð. Ljón eru einu stóru kattardýrin sem halda sig í hópum. Þau öskra einnig hæst allra kattardýra og geta öskur þeirra heyrst í allt að átta kílómetra fjarlægð. Ljón eru lítið eitt smærri en tígrisdýr og því einungis næststærstu kattardýrin.
Heimkynni
thumb|left|Núverandi heimkynni: Blár. Söguleg heimkynni: Rauð. Þrátt fyrir hið þekkta gælunafn konungur frumskógarins og konungur dýranna, þá lifa flest ljón á flatlendi og hafast við á sléttunni. Fyrr á tímum lifðu ljón um nánast gjörvallt meginlandið. Í dag sjást þau nær einungis í mið- og Suður-Afríku en auk þess finnst afar smár stofn ljóna í Gir skóginum á Indlandi.
Útlit
thumb|right|Ljónynja Ljón hafa gulbrúnan feld og geta orðið allt að 3 m að lengd með rófu og upprétt náð allt að 120 cm hæð. Karlljónin eru stærri en ljónynjurnar og geta vegið á við fimm manneskjur eða rúm 250 kg. En eldri og stærri ljónynjur vega yfirleitt á við þrjár og hálfa manneskju eða um 180 kg.
Bæði karlljón og ljónynjur hafa barta á enda rófunar, nokkuð sem engin önnur kattaregund hefur. Í barta karlljóna er beitt bein. Gömul þjóðsaga hermir að ljónin noti bartann til að slá sig til reiði fyrir bardaga.
Mataræði
thumb|left|Ljónynja reynir að draga dauðann [[buffali|buffala á þurrt land.]] Ljón éta yfirleitt stóra bráð eins og t.d. gasellur, sebrahesta, villigrísi og buffala. Þau hafa verið þekkt fyrir að geta ráðið niðurlögum svo stórrar bráðar sem ungra gíraffa. Þegar harðnar í ári og fæðu fer að skorta ráðast ljónin líka á minni dýr og sækja jafnframt í bráð og hræ sem önnur dýr hafa veitt.
Fæðuöflun
Oftast getur bráð ljóna hlaupið mun hraðar en meðalljón. Þess vegna veiða ljónin í vel skipulögðum hópum og læðast upp að bráðinni og reyna helst að umkringja hana áður en þau skjótast upp úr hávöxnu grasinu. En grasið á afrísku sléttunum er hvorki grænt né snöggt, heldur mjög hávaxið og er ljósbrúnt mest allt árið og er feldur ljónanna svipaður á litinn. Því falla ljónin vel inn í umhverfið sem gerir það erfitt fyrir önnur dýr að sjá þau. Litir sem gera dýr svona lík umhverfi sínu eru oftast kallaðir felulitir.
Ljónin veiða oftast í myrkri til að forðast hættulegan hita miðdegissólarinnar. Það hjálpar þeim líka að fela sig fyrir bráðinni. Ljón hafa afar góða nætursjón svo myrkrið hefur lítil áhrif á veiðihæfni þeirra.
Þó svo að fullorðnu karldýrin sjái ekki um veiðar, þá þjóna þau vissulega mikilvægu hlutverki. Karlljónin eru mun sterkari en kvenljónin sem gerir hann að mun betri verndara fyrir hjörðina. Þegar kvendýrin eru á veiðum kemur það sérstaklega í hlut karldýranna að gæta hvolpanna fyrir ógnum og rándýrum eins og hýenum. Ljón nota vöðvana og bardagatæknina til þess að gæta óðalsins og hvolpanna og halda óvinum í fjarlægð. Stundum geta þessir óvinir verið önnur ljón.
Ung karlljón eru rekin burt frá hjörðinni af eldri karlljónum um það leyti sem þau verða kynþroska. Þessi ungu karlljón eru kallaðir utangarðsljón {e. rogue}. Þeir ferðast einir eða með bræðrum sínum. Utangarðsljónin ræna oft mat frá smærri rándýrum, eins og hýenum, sem þeir reka í burtu. Utangarðsljónin veiða fyrir sjálf sig þar til þau eru fær um að taka að sér sína eigin hjörð.
Uppeldi
thumb|right|Ljónynja með unga
Ljónynjur fæða venjulega tvo til fjóra hvolpa. Hvolparnir fæðast með doppóttan feld, sem hjálpar þeim að falla inn í grasið á sléttunni. Þegar ljónsungarnir eldast þá hverfa doppurnar. Aðeins nokkurra mánaða gamlir verða ljónsungarnir afar leikglaðir. Þeir elta hver annan um allar trissur og stökkva á allt sem hreyfist. Þessir leikir kenna ungunum grundvallaratriðin við veiðar og hjálpa þeim að verða góð veiðiljón þegar þeir eldast.
Hvolparnir eru aldir upp í hópum. Í hópnum eru það ekki bara mæðurnar sem að sjá um ungana, því aðrar ljónynjur sjá einnig um ljónsungana og oftar en ekki þá verða tvær ljónynjur eftir á meðan á veiðum stendur til að passa hvolpana. Ef að ljónshvolpur verður munaðarlaus, þá er það afar algengt að aðrar ljónynjur taki við uppeldinu, ef til vill frænka eða eldri systir.
Þegar ungt karlljón verður eins árs gamalt þá er það rekið burt frá hjörðinni af forystukarlinum eða körlunum. En ef forystukarlinn er orðin gamall og veikburða þá gerast þess dæmi að yngra ljónið berst við hann annað hvort eitt eða með hjálp annarra ungra karlljóna. Ef unga ljónið ber sigur úr býtum mun það taka við forustuhlutverkinu. Að öðrum kosti eru ungu ljónin hrakin á brott og gerast þá utangarðsljón, svo sem áður segir.
Nokkrar staðreyndir um ljón
Ljón eru einnig þekkt fyrir að...
Verðsamráð
Verðsamráð er þegar aðilar sem ættu að hafa með sér samkeppni gera með sér samráð um að kaupa eða selja tiltekna vöru eða þjónustu aðeins á tilteknu verði, eða halda markaðsaðstæðum þannig að verðið sé fast með því að stýra framboði og eftirspurn.
Verðsamráð er almennt bannað með samkeppnislögum en þó geta verið undantekningar sem þá eru háðar tilteknum skilyrðum.
Léonin
Léonin (1135 - 1190 eða 1201) var tónskáld, talinn Frakki, sem bjó í París á 12. öld. Hann er eitt fyrsta þekkta tónskáld fjölraddaðs Organum. Léonin telst til Notre Dame skólans í fjölröddun og er fyrsti meðlimur þess skóla sem þekktur er með nafni. Talið er að hann hafi átt stóran (ef ekki allann) þátt í að setja saman bókina sem í daglegu tali er kölluð Magnus Liber (latína: Mikla bókin) og er eitt mikilvægasta safn organum tónlistar sem nokkurntíman hefur verið sett saman. Allt sem vitað er um Léonin er komið úr skrifum Anonymous IV, sem var nemi sem vann við Notre Dame nokkrum áratugum eftir Léonin.
Haukur Morthens - 24 metsölulög
Haukur Morthens - 24 metsölulög er 33 snúninga LP hljómplata gefin út af SG - hljómplötum árið 1974.
Hrökkáll
Hrökkáll (fræðiheiti: Electrophorus electricus) er vatnafiskur sem þrátt fyrir nafn sitt telst ekki til álaættar heldur til hnífafiska. Heimkynni hrökkálsins eru í Suður-Ameríku, við Órinókófljót, Gvæjana og mið- og neðri hluta Amasónfljóts. Fiskurinn lifir í vilpum, lækjum og litlum ám í regnskógum.
Hrökkáll verður allt að 2,5 metrar á lengd. Eins og aðrir hnífafiskar andar hann ekki aðeins í gegnum tálknin heldur líka gegnum æðaríka slímhúð munnsins og tekur súrefni úr andrúmslofti. Hann gerir mikið af því að skríða á þurru landi um eyrar í ánum.
Deildardalur
thumb|right|Séð inn Deildardal.
Deildardalur er dalur í Skagafirði austanverðum, liggur upp frá Höfðaströnd til suðausturs á bak við Óslandshlíðarfjöllin. Nokkru innan við byggðina deilist hann í Seljadal eða Austurdal og Vesturdal og á milli þeirra er Tungufjall, mjótt og hvasst eins og fleygur. Um dalinn rennur Deildará, sem heitir Grafará neðar. Í botni dalsins er Deildardalsjökull.
Bebeto
Bebeto (fæddur 16. febrúar 1964) er brasilískur fyrrverandi knattspyrnumaður. Hann spilaði 75 leiki og skoraði 39 mörk með landsliðinu.
Svarta höndin
thumb|right|Bob Moran Nr. 20 Svarta höndin er unglingasaga eftir Henri Vernes.
Söguþráður
Feneyjar eru ferðamannaborg, en Bob Moran þarf ekki annað en leggja leið sína þangað, til þess að allt andrúmsloftið verði miður friðsamlegt. Það er og heldur engin hvíld í því að hjálpa munaðarleysingja til þess að ná arfi forfeðra sinn. einkum þó þegar Svarta höndin vill hafa þar hönd í bagga. Bob heyr harða baráttu við foringja og handlangara þessara glæpasamkundu, og leikurinn berst um alla borgina, hin fögru lón, eftir fjallvegum, sem liggja til Arnarkastalans. Í þetta skipti á hetja vor samt við of mikinn liðsmun að etja, en það verður einmitt til þess, að honum tekst að sigra að lokum.
Aðalpersónur
Bob Moran, Bill Balantine, Sabrína Alferi, Jósef Salizo, Aristide Clairembart, Salvatore Marziano, Manrico Busso, Marvini prófessor, Beppo
Reif
Reif-partý (oftast kallað reif) (enska: rave) er tónlistarpartýi, þar sem raftónlist og flott ljósa- eða leysisýning spila stórt hlutverk. Í svona partýi dansar fólk og blandar saman geði við danstónlist leikna af plötusnúðum. Tegundirnar af raftónlistinni sem spiluð er eru gífurlega margar eins og house, trans, teknó, jungle, beakbeat, liquid funk, trommur og bassi, döbbstepp, harðkjarna teknó, eurodance og flestar aðrar raftónlistarstefnur og með þessu eru ljósasýningar, ljóma stafir, skjávarpaðar myndir, líkamsmálning og reykvélar ómissandi. Reif (rave) á uppruna sinn að rekja til Stóra-Bretlands og var það virkilega vinsælt í byrjun 10. áratugarins en þó hafa þau verið haldin í annarri mynd en við þekkjum í dag allt síðan á 6. áratugnum.
Skýring
Reif er tegund af teitum þar sem spiluð er hröð tónlist og mikið er dansað. Reifmenningin náði hápunkti á 10. Áratugnum og þá aðallega í Bretlandi. Elektrónísk músik, flottar ljósasýningar og eiturlyf eru stór þáttur af reifmenningu og vert er að taka fram að þetta er ekki tónlistarstefna. Reiftónlist getur verið af ýmsum toga en er þó hröð, takföst og tölvugerð.
Uppruni
Á seinni hluta 6. áratugarins var orðtakið „Rave“ notað yfir villt bóhema partý bítnikka. Árið 1958 tók Buddy Holly upp slagarann „Rave On“, þar sem hann syngur um gleðina og geggjunina við góða tilfinningu og um löngunina við að láta hana aldrei hverfa. Orðið „Rave“ var seinna notað í mod menningunni og þar náði orðtakið yfir öll villt partý sem haldin voru. Fólk sem voru miklir djammarar var þess vegna lýst sem „reivurum“ (e .Ravers). Þekktir tónlistarmenn eins og Steve Marriott úr The Small Faces og Keith Moon úr The Who voru sjálflýstir „reivarar“.
Áður en orðið var tengt við raftónlist á miðjum 9. áratugnum, var algengt að orðið „rave“ væri notað yfir „bílskúrsrokk“ og „sýrurokk“ á miðjum 7. áratugnum (þá sérstaklega yfir tónlist The Yardbirds sem gáfu út plötuna Having a Rave Up í Bandaríkjunum). Á meðal þess að vera notað yfir „bílskúrsrokk“ og almennt yfir villt partý var orðið einnig notað yfir ákveðinn kafla í lögum. Þessi kafli var hápunktur og kom hann yfirleitt þegar var farið að líða undir lok lagsins þegar farið var að spila tónlistina hraðar, þyngri og með meiri ákafa. Seinna meir var orðið hluti af nafni á raftónlistar viðburði sem var haldinn 28. janúar 1967 í Roundhouse-húsinu í London og hét „Million volt light and sound rave“. Tónleikarnir innihéldu meðal annars einu upptöku sem spiluð var fyrir almenning af tilraunakenndum hljóðbút sem Bítillinn Paul McCartney bjó til fyrir viðburðinn- þetta var hinn goðsagnakennda Carnival of Light upptaka.
Eftir mod-tímabilið (1963-1966) datt orðið „rave“ úr tísku. Við tók annað tímabil og voru hippar í mikilli tísku. Önnur orð komu með hippunum og virtist orðið „reif“ hverfa nánast algjörlega fyrir utan nokkrar undantekningar. Þýðing og notkun orðsins breyttist síðan á seinni hluta 9. áratugarins og fóru ungmenni þá að nota orðið aftur. Hugsanlegt er að orðið hafi verið notað aftur vegna áhrifa frá Jamaíka.
Á miðjum 9. áratugnum varð elektrónísk danstónlist og þá helst teknótónlist mjög vinsæl á skemmtistöðum, teitum og þá helst í teitum sem haldin voru í yfirgefnum húsum. Þessi teiti voru svipuð þeim sem haldin höfðu verið á 7. áratugnum að því leyti að þau voru haldin í yfirgefnum húsum. Þessi teiti voru fyrst vinsæl í Manchester en seinna meir urðu þau einnig vinsæl í London. Þetta átti síðan eftir að vera þekkt sem rave-senan, hún svipaði mjög til annara sena sem höfðu verið í gangi í Bretlandi á 7, 8 og 9. áratugunum. Þegar stefnur Margret Thatcher höfðu á 8. áratugnum leitt til þess að texstíl iðnaðurinn í norðvestur Bretlandi leið undir lok. Vegna þess voru margar verksmiðjur og vöruhús yfirgefin og höfðu ungmenni þá hist í yfirgefnum verksmiðjum og vöruhúsum til þess að skemmta sér og hlusta á tónlist. Þar var einnig dansað alla nóttina og var þetta hin mesta skemmtun.
Þeir fyrstu til þessa að skipuleggja reif í Manchester voru meðlimir hljómsveitarinnar The Stone Roses en þeir nýttu vinsældir sínar til þess að dulbúa reif sem tónleika en í staðinn voru þeir búnir að ráða plötusnúða til þess að spila fyrir áhorfendur. Einnig auglýstu þeir oft rave sem upptökur fyrir tónlistarmyndböndin sín. Þá borguðu ungmennin sem sóttu þá viðburði 5 sterlingspund og fengu í staðinn 1 penný sem þau límdu á handarbakið sitt og virkaði það eins og miði þeirra á reifin. Þetta penný var einnig þeirra „greiðsla“ fyrir að leika aukahlutverk í gerð tónlistarmyndbandanna. Svona hélt þetta áfram í nokkra mánuði og náðu þeir að halda lögreglunni frá.
Á seinni hluta 9. áratugarins varð house-tónlist virkilega vinsæl á skemmtistöðum og í þessum stóru partýum sem haldin voru, reif urðu með þessari nýju tónlistarstefnu vinsælli meðal almennings og þar af leiðandi varð allt stærra. Til dæmis voru 25.000 manns farnir að mæta á þessa stóru viðburði sem höfðu áður hýst í kringum fjögur þúsund manns. Þeir sem sóttu þessi rave voru oft meðlimir í stéttarfélögunum á Bretlandi og oftar en ekki voru þetta sömu hópar og sóttu fótboltaleiki. Það var mjög algengt að gestirnir á reifum voru miklir fótboltaaðdáendur.
Reif fóru almennilega að slá í gegn þegar þau urði vinsæl í London og þá var elektróníska tónlistin komin til að vera. Í kringum 10. áratuginn voru rave farinn að svipa til þess sem við þekkjum í dag en það hefur verið mikil þróun í öllu því sem tengist þessum partýum, allt frá staðsetningu og til tónlistarinnar.
Tónlistin
Öll tónlist sem er spiluð á reifum flokkast undir „rave tónlist“. Þessi tónlist er nánast einungis elektrónísk tónlist og eru flestir flokkar af elektrónískri tónlist spilaðir á rave-um. Þar ber helst að nefna house, trance, breakbeat, drum & bass, hardcore-techno og industrial techno. Tónlistarstefnurnar eru þó mun fleiri og undirflokkar þeirra gífurlega margir.
Vegna allra þessara tónlistarstefna verður rave ekki flokkað sem tónlistarstefna heldur frekar sem menning. Menningin er rave og því fylgir ákveðin tónlist svipað og með Hip-Hop og Rapp. Hip-hop er oft túlkað sem menning og hluti af henni er til dæmis veggmálning, breikdans og rapptónlist.
Staðsetning
Rave eru oftast haldin á stórum svæðum eins og til dæmis í vöruhúsum, á klúbbum, á strönd, í flugskýlum, á ökrum og á flestum stöðum þar sem hægt er að koma fyrir stórum græjum og mikið af fólki. Á gulldögum rave-a sóttu mörg þúsund manns stærstu viðburðina. Þá var staðsetningin leyndarmál og oft var ekki látið vita hvar rave áttu að vera fyrr en nokkrum klukktutímum áður en teitin byrjuðu. Þetta var gert til þess að halda lögreglunni í burtu. Oft voru tónleikahaldarar með auka staðsetningu tilbúna ef lögreglan skyldi mæta, en það var oftar en ekki rauninn.
Eiturlyf
„Reifarar“, eða einstaklingar sem stunda reifpartý mikið, eiga það til að nota eiturlyf. Þessi eiturlyf eru notuð sem „orkugjafi“ og örva þau manneskjuna. Eftir að hafa innbyrt þessi eiturlyf getur einstaklingurinn dansað mun lengur. Menn hafa dansað í margar klukkustundir á ofskynjunarlyfjum og er þetta mjög vinsælt í svona teitum. Þessi eiturlyf hafa þó slæm áhrif á líkamann, eins og flest eiturlyf. Þau valda til dæmis ofskynjun og geta ollið miklum þurrki í líkamanum.
Önnur eiturlyf sem notuð eru heita Kókaín, Ketamín, LSD, Rohypnol og GHB. En þessi eiturlyf hafa flest, ólíkt við MDMA, sljóvgandi áhrif og eru að mörgu leyti mjög ólík MDMA.
Reif á Íslandi
Iceland-Sensation voru stórir reiftónleikar sem haldnir voru árið 2006. Fyrst átti að halda tónleikana í Kaplakrika í Hafnafirði og áttu þetta að vera mikilfenglegir tónleikar. Eitthvað hefur þó farið úrskeiðis í skipulagningu viðburðarins eða miðasala verið mjög dræm vegna þess að hann var að lokum haldin á Broadway, sem tekur mun minni mannfjölda heldur en Kaplakriki.
Ísland er þó að mörgu leyti óheppileg staðsetning fyrir reif og er það helst köldu veðurfari að kenna. Sumrin eru heldur ekki hentugari, þó veðrið sé talsvert skárra. Dagurinn teygist þá langt fram á nóttina en mörgum finnst mikilvægt að halda rave í miklu myrkri svo ljósasýningar fái að njóta sín.
Escherichia coli
Escherichia coli er Gram-neikvæð, staflaga, sýrumyndandi og oxidasa-neikvæð baktería (gerill). Hún tilheyrir ætt þarmabaktería (Enterobacteriaceae) og finnst gjarnan í þörmum manna og dýra. Margir stofnar tegundarinnar geta valdið sýkingum og telst hún til tækifærissýkla. Ættkvíslarheitið Escherichia er svo nefnt til heiðurs bæverska barnalækninum Theodor Escherich.
Flestar gerðir E. coli eru hættulausar, en aðrar geta valdið matareitrun (t.d. komið fyrir út af lífrænt ræktuðu grænmeti), og eru stundum ástæða fyrir innköllun á mat. Hættulausu gerðirnar eru eðlilegar í þörmum, og geta hjálpað til við framleiðslu á K2 vítamíni.
Daniel Burley Woolfall
Daniel Burley Woolfall (15. júní 1852 – 24. október 1918) var enskur íþróttafrömuður. Hann var annar forseti alþjóðaknattspyrnusambandsins, FIFA og einn af forystumönnum Enska knattspyrnusambandsins.
Ferill og störf
Woolfall fæddist í Blackburn, sonur pípulagningarmanns. Hann þótti hafa námsgáfur og var sendur til náms í latínuskóla borgarinnar og var í hópi pilta úr skólanum sem stofnuðu knattspyrnufélagið Blackburn Rovers árið 1875. Woolfall var virkur í starfi félagsins, en þó fremur sem félagsmálamaður en á fótboltavellinum.
Hann var starfsmaður hjá bresku skattheimtunni og átti færni hans í bókhaldi vafalítið stóran þátt í að hann var gerður að gjaldkera Enska knattspyrnusambandsins árið 1901. Fjárhagsstaða sambandsins var fjarri því góð um þær mundir, en Woofall átti sinn þátt í að koma því á réttan kjöl. Sem stjórnarmaður í knattspyrnusambandinu átti Woofall m.a. þátt í því að velja leikmenn í enska landsliðið.
Forseti FIFA
Woolfall var í bresku sendinefndinni sem mætti á FIFA-þingið árið 1906. Knattspyrnusamböndin á Bretlandseyjum höfðu ekki verið í hópi stofnenda FIFA og voru efins um fela hinu nýstofnaða sambandi stjórn íþróttarinnar. Að lokum féllust þau á að taka þátt í störfum sambandsins, þótt enn um hríð væri deilt um hvort bresku löndin skyldu vera undir einum hatti innan FIFA eða hvert í sínu lagi.
Þegar ljóst var að Robert Guérin hyggðist stíga til hliðar eftir aðeins eitt kjörtímabil varð úr að Woolfall tæki við embættinu. Var það talið mikilvægt til þess að bresku fulltrúarnir tækju sambandið í sátt.
Í forsetatíð Woolfalls var mikið starf unnið í að samrýma reglur knattspyrnuíþróttarinnar á alþjóðavísu og koma skikki á hvað teldust fullgildir landsleikir í greininni. Innan tíðar var svo komið að engir freistuðu þess lengur að gera tilkall til þess að halda landsleiki án þess að njóta samþykkis FIFA. Á þessum árum gengu líka fyrstu löndin utan Evrópu í sambandið, Suður-Afríka, Argentína, Síle og Bandaríkin. Woolfall knúði líka í gegn, þrátt fyrir mikla óánægju Þjóðverja og í trássi við samþykktir FIFA, að hvert knattspyrnusambandanna frá Bretlandseyjum skyldu teljast sjálfstæðir meðlimir sambandsins. Á sama hátt stóð hann gegn því að Alþjóðaknattspyrnusambandinu yrði einu falið að taka ákvarðanir um framtíðarbreytingar á knattspyrnulögunum, en bresku knattspyrnusamböndin vildu halda því valdi í ljósi hefðarréttar.
Malcolm X
Malcolm X (19. maí 1925 — 21. febrúar 1965) fæddur Malcolm Little, einnig þekktur sem Detroit Red, El-Hajj Malik El-Shabazz, og Omowale, var einn af leiðtogum mannréttindabaráttu svartra Bandaríkjamanna á sjötta og sjöunda áratugnum. Hann var til langs tíma talsmaður Nation of Islam (NOI). Hann stofnaði Muslim Mosque, Inc. og Organization of Afro-American Unity.
Uppruni og fjölskylda
Malcolm fæddist í Omaha, Nebraska 19. maí 1925. Foreldrar hans hétu Earl og Louise Little. Faðir hans var baptistaprestur sem prédikaði um aðskilnað svartra og hvítra. Hann prédikaði undir áhrifum Marcusar Garveys sem var einn helsti hvatamaður þess að svart fólk búsett í Bandaríkjunum færi aftur til Afríku og byggi til nýtt samfélag þar. Earl aðhylltist þessa kenningu en hún kallaðist „Back to Africa“. Talið er að faðir Malcolms hafi verið drepinn af Ku Klux Klan meðlimum sem kölluðu sig „Black Legion“. Móðir Malcolms var úrskurðuð geðveik árið 1939 og send á geðveikrahæli þar sem hún dvaldi næstu 26 árin þar til börn hennar náðu henni út. Malcolm átti sjö systkin, tvær systur, Hilda og Yvonne, og fimm bræður, þá Wilfred, Philbert, Reginald, Wesley og Robert. Enn fremur átti hann þrjú hálfsystkin, Ellu, Mary og Earl. Öll voru þau tekin og sett hvert á sitt fósturheimili þegar móðir þeirra var send á hælið. „Á unga aldri var Malcolm mikill námsmaður. Hann útskrifaðist úr framhaldsskóla með hæstu einkunnir í bekknum sínum og hafði mikinn hug á því að stunda lögfræði. En þegar eftirlætiskennari hans tilkynnti honum að lögfræði væri „ekki starf fyrir niggara“ missti hann löngun til náms og hætti.
Glæpamaðurinn og fangelsið
Fimmtán ára að aldri kemur Malcolm til Boston til að dvelja hjá systur sinni. Hann stundaði vafasama iðju með félaga sínum Shorty og varð þekktur undir nafninu Red vegna rauða hársins sem hann hafði líklega frá afa sínum, hvítum manni sem hafði nauðgað ömmu hans. Malcolm varð eiturlyfjasali, fíkill, innbrotsþjófur, hórumangari og stóð í ólöglegu veðmálabraski. Árið 1946 voru þeir Shorty handteknir af lögreglu. Þá var Malcolm aðeins tvítugur. Dómur Malcolms hljóðaði upp á tíu ár en hann afplánaði einungis sjö vegna góðrar hegðunar. Í fangelsinu festist enn eitt viðurnefnið við hann, Satan, sem mun hafa komið til af því hve hann blótaði mikið, sérstaklega Guði og Biblíunni.
Í fangelsinu nýtti Malcolm tímann til að læra og bæta menntun sína. Bróðir hans, Reginald, sendi honum iðulega bréf í fangelsið og hóf að kynna honum íslamska trú. Reginald var þá meðlimur í íslamska félaginu „Nation Of Islam“ (hér eftir N.O.I.). Reginald fræddi hann um Íslam og hvað fælist í því að vera múslimi. Malcolm lærði að fólkið sem kom frá Afríku hefði verið múslimar áður en það var sent til Bandaríkjanna. „N.O.I. lýstu því yfir að þeir væru svart samfélag sem styddi aðskilnað svartra og hvíta“. Undir áhrifum leiðtoga N.O.I., Elijahs Muhammeds, lærði Malcolm um múslima og íslam. Malcolm gerðist meðlimur N.O.I. í fangelsi og prédikaði yfir samföngum sínum. Fyrstu samskipti þeirra Malcolms og Elijahs voru í gegnum bréfaskriftir. Hinn 7. ágúst 1952 var Malcolm sleppt úr fanglesi. Þá var hann orðinn nýr maður sem hafði snúið bakinu við gömlum glæpaferli og orðinn bókstafstrúaður múslimi.
Dauði Malcolms
Frá því að Malcolm sneri aftur til Bandaríkjanna átti hann stöðugt á hættu að verða drepinn. Stöðugar morðhótanir dundu á Malcolm og fjölskyldu hans. Malcolm hætti að ferðast einn, skildi ekki fjölskyldu sína eftir nokkurs staðar og hafði alltaf lífverði með sér. Malcolm virðist ekki hafa ætlað að láta bugast og gerði hvað hann gat til að koma boðskap sínum til skila, hinum nýja boðskap um að svartir og hvítir ættu að búa saman í sátt og samlyndi. Margar árásir voru gerðar á hann og fjölskyldu hans. Til dæmis var kveikt í húsinu hans að næturlagi, bílsprengju var ætlað að granda honum og margt fleira. Þessar hótanir og morðtilraunir voru allar framkvæmdar af meðlimum N.O.I.
21. febrúar 1965 var Malcolm drepinn. Hann var að halda ræðu á Manhattan þegar þrír menn ruddust inn í salinn og skutu Malcolm til bana. Hann var skotinn fimmtán skotum. Mennirnir þrír, Talmadge Hayer, Norman 3X butler og Thomas 15X voru allir meðlimir í N.O.I. Ári seinna voru þeir allir dæmdir fyrir morð að yfirlögðu ráði. 27. febrúar 1965 var Malcolm jarðsettur í Ferncliff-kirkjugarðinum í New York. Fimmtán hundruð manns mættu að jarðarförinni. Þegar átti að grafa líkið tóku vinir Malcolms skóflurnar og grófu hann sjálfir.
Skessan í hellinum
Skessan er í fullri stærð og situr sofandi í ruggustól í eldhúsinu. Skessan er hugverk Herdísar Egilsdóttur sem árið 1959 gaf út fyrstu bókina um Siggu og skessuna í fjallinu. Í tilefni af opnun hellisins á Ljósanótt 2008 kom út 16. bókin sem kallast Sigga og skessan á Suðurnesjum.
Tenglar
Vefsíða Skessunnar í hellinum
Stout
thumb|right|[[Pinta af Guinness stout]] Stout eða stát (enska: „sterkur“) er dökkt öl gert með ristuðu byggi eða malti, auk hefðbundins malts og humla. Áður var nafnið notað í Englandi um allan sterkan bjór. Þekktasti státinn er án efa Guinness.
Upphaflega var hugtakið stout notað yfir sterkasta bjórinn sem það og það brugghús framleiddi, þ.e. bjór sem var 7-8% að styrkleika. Porter er fremur dökkt öl upprunnið á Englandi á 18. öld en á 19. öld var farið að nota orðið stout yfir sterkan porter. Nú er algengara að skilgreina porter sem fremur dökkan bjór gerðan án þess að nota ristað bygg. Vinsældir stout dalaði nokkuð í Bretlandi á síðari hluta 20. aldar en með auknum áhuga á yfirgerjuðu öli eftir 1970 hefur hann aftur orðið vinsæll.
Þekktasti státinn er eflaust Guinness sem er dæmi um írskan stout, en til eru ýmis afbrigði eins og t.d. imperial stout, sterkur stout kenndur við Rússland, mjólkurstout með laktósa og hafrastout sem er bruggaður með hafraflögum. Einnig eru til súkkulaðistout, gerður með súkkulaðimalti, kaffistout, gerður með dökkristuðu byggi, og jafnvel ostrustout, gerður með ostrum.
Mie-dreifing
Mie-dreifing eða Mie-sundrun er dreifing rafsegulgeislunar í ótilgreindu hvolfi (hveli), t.d. himinhvolfinu. Hún heitir eftir þýska eðlisfræðingnum Gustav Mie.
Guðmundur Arnar Guðmundsson
Guðmundur Arnar Guðmundsson (f. 25. febrúar 1982) er íslenskur kvikmyndaleikstjóri og handritshöfundur.
Fjallkonan (blað)
Fjallkonan var íslenskt tímarit sem kom út frá 1884 til 1911. Fyrstu fjögur árin var blaðið gefið út hálfsmánaðarlega en eftir það vikulega. Valdimar Ásmundsson var stofnandi tímaritsins og ritstjóri til dauðadags 1902.
Forseti Ítalíu
thumb|right|Fáni forseta Ítalíu Forseti Ítalíu er þjóðhöfðingi Ítalíu og fulltrúi einingar þjóðarinnar samkvæmt stjórnarskránni. Hann er kjörinn af sameinuðu þingi Ítalíu (fulltrúadeild og öldungadeild) til sjö ára í senn. Þannig er tryggt að sama þing geti ekki kosið forseta tvö kjörtímabil í röð, þar sem þingið situr að hámarki í fimm ár. Hlutverk forseta er fyrst og fremst táknrænt og yfirleitt er um að ræða stjórnmálamenn sem starfað hafa lengi. Staðgengill forseta í fjarveru hans er forseti öldungadeildarinnar sem einnig getur farið með hlutverk forseta lýðveldisins við sérstakar aðstæður.
A Ponte do Amor
A Ponte do Amor er brasilísk þáttaröð (telenovela). Þættirnir voru fyrst sýndir árið 1983 (25. mars - 21. maí).
Forseti Ítalíu
Núverandi forseti Ítalíu er Sergio Mattarella sem tók við embætti 3. febrúar 2015.
Dúdúfuglsáhrif
Dúdúfuglsáhrifin er sú niðurstaða sumra rannsókna að allar tegundir sálfræðimeðferðar við geðröskunum virki jafn vel. Nafnið er komið úr bókinni Ævintýri Lísu í Undralandi, þar sem ein sögupersónan, dúdúfugl, segir að allir hafi unnið, og því þurfi allir að fá verðlaun.
Áhættusamfélag
Þar sem tilbúin áhætta er manngerð þá halda Giddens og Beck því fram að það sé mögulegt fyrir samfélog að meta þá áhættu sem er búin til eða sem er að verða til. Þessi tegund af afturbliki geti svo breytt hinni áætluðu starfsemi. Þannig hafi t.d. í Chernobyl slysinu minnkað traust almennings og leitt til aukins regluverks um kjarnorkuver og orðið til að hætt var við sumar áætlanir um ný kjarnorkuver og þannig breytt nútímavæðingunni. Þessi aukna gagnrýni á iðnvæðingu nútímans hafi valdið afturbliki nútímavæðingar (reflexive modernization) skýrt með hugtökum eins og sjálfbærni og varfærni með því að leggja áherslu á fyrirbyggjandi mælingar í því augnamiði að minnka áhættu.
Enheduanna
Enheduanna var hofgyðja í Úr í Súmer sem var uppi um 2300 f.Kr. Enheduanna var dóttir Sargonar fyrsta keisara í Súmer. Sargon var frá Akkadíu en réðst inn í Súmer og sameinaði ríkin og myndaði þannig fyrsta keisararíki sem sögur fara af. Varðveist hafa þrjú ljóð Enheduönnu en þau eru ákall til gyðjunnar Inönnu sem og safn trúarlegra sálma.
Rústir musterisins í Súmer þar sem Enheduanna bjó|thumb
Áhættusamfélag
Ólík viðhorf eru til þess á hvern hátt áhættusamfélag tengist félagslegri lagskiptingu og stéttaskiptingu en flestir telja að félagsleg tengsl breytist við tilkomu tilbúinnar áhættu og afturbliks nútímavæðingar. Áhætta sé eins og auður dreift ójafnt um samfélagið og hafi áhrif á lífsgæði. Ulrich Beck bendir á að eldri form stéttaskiptingar sem hafi byggst að mestu á samsöfnun auðs þar sem fólk skipast í valdastöður sem fengust með því að forðast áhættu. Hann bendir á að útbreidd áhætta hafi boomerang áhrif og að einstaklingar sem búa til áhættu muni einnig verða fyrir þeirri sömu áhættu. Þannig muni auðugir einstaklingar sem eiga fjármagn í rekstri sem býr til mengun einnig verða fyrir henni t.d. ef grunnvatn mengast.
Tenglar
אולריך בק
Gullborgarhraun
Gullborgarhraun er hraun sem runnið hefur úr eldstöðinni Gullborg í Hnappadal fyrir 7000-9000 árum. Sjálft eldvarpið, Gullborg (143 m) er austarlega og sunnarlega í hrauninu sem er það stærsta í Hnappadal, um 15 ferkílómetrar. Í Gullborgarhrauni fundust árið 1957, nokkrir stórir hellar sem þykja skoðunarverðir og þá einkum fyrir sakir sérkennilegrar dropasteinsmyndunar og eru þeir á náttúruminjaskrá. Nefnist lengsti hellirinn, sem er um 670 m að lengd Borgarhellir og stutt frá honum samsíða, liggur 320 m langur Vegghellir. Hellir sá dregur nafn sitt af minjum um mannvist í hellinum, fornum hlöðnum vegg er nánast lokar hann af einum 70 m innan hellismunnans.
Veggur þessi í Vegghelli er hlaðinn úr hraungrýti sem þar er fyrir að finna og er getum að því leitt, að hann hafi annað hvort hlaðið útigangsmenn er þar hafi hafst við, eða að þar hafi verið fylgsni Arons Hjörleifssonar, er var liðsmaður Guðmundar Arasonar biskups og segir frá í Sturlungu. Gekk Aron þessi skörulega fram í bardaga í Grímsey þá er Sturlungar freistuðu þess að ráða hann af dögum og þurfti hann af þeim sökum að fara huldu höfði eftir það. Hafa sagnir verið um Aronshelli á þessum slóðum sem nú er týndur.
Le Sport
Le Sport er sænsk raftónlistar-hljómsveit. Hljómsveitin var stofnuð árið 2004.
Grafará (Höfðaströnd)
Grafará er bergvatnsá í austanverðum Skagafirði og er hún kennd við bæinn Gröf á Höfðaströnd.
Áin rennur um botn Deildardals og heitir þar Deildará, síðan milli Óslandshlíðar og Höfðastrandar hjá Gröf og til sjávar í Grafarósi, rétt sunnan við Hofsós. Nokkur veiði er í ánni, aðallega sjóbleikja, en þó hefur fengist þar bæði urriði og lax.
Tvítugakerfi
thumb|right|Talnakerfi Maja. Tvítugakerfi er talnakerfi sem byggist á tölunni 20, eins og tugakerfi byggist á 10 og tylftarkerfi byggist á 12. Í tvítugakerfi eru þannig sértákn fyrir hverja tölu upp í 20. Tvítugakerfi er að finna víða í Afríku og sum staðar í Asíu og í sumum Evrópumálum er miðað við 20, eins og til dæmis frönsku quatre-vingts (80) og ensku three score (60). Talnakerfi Maja og Asteka voru tvítugakerfi.
Jude Bellingham
Jude Victor William Bellingham (fæddur 29. júní 2003) er enskur knattspyrnumaður sem spilar með spænska félaginu Real Madrid og enska landsliðinu.
Bellingham varð yngsti markaskorari Borussia Dortmund árið 2020.
Stúlka (ljóðabók)
Stúlka er fyrsta ljóðabók sem út kom eftir íslenska konu og var það árið 1876. Höfundurinn var Júlíana Jónsdóttir (1838-1917).
Lyon-Saint Exupéry-flugvöllur
Lyon-Saint Exupéry-flugvöllur er stærsti flugvöllur Lyon í Frakklandi. Flugvöllurinn er skýrður í höfuðið á rithöfundinum og flugmanninum Antoine de Saint-Exupéry.
Flugvöllurinn er 20 kílómetrum suðaustan við miðborg Lyon. Tvær flugbrautir eru á vellinum með stefnu í norður og suður. Hópbifreiðar tengja flugvellinn við miðborg Lyon og aðra nærliggjandi bæi, þar á meðal Chambéry og Grenoble. Lestarsamgöngur hófust frá vellinum í ágúst 2010, sem tengir völlinn við lestarstöðina Lyon Part-Dieu. Leiðin tekur um 30 mínútur.
Aleksandr Vasíljev
Aleksandr Vasíljev (rúss.: Александр Васильев; fæddur 15. júlí 1969) er söngvari Splean.
The Shard
thumb|200px|The Shard árið 2012
The Shard („Glerbrotið“, áður þekktur sem Shard London Bridge, London Bridge Tower eða Shard of Glass) er skýjakljúfur í London sem er 309,6 m að hæð. Byggingin var vígð þann 5. júlí 2012 og var opnuð almenningi í febrúar 2013. Hún er hæsta byggingin í Evrópu en hún náði fullri hæð sinni þann 30. mars 2012. Ítalski arkitektinn Renzo Piano hannaði píramídalaga bygginguna en hún er klædd gleri á öllum hliðum. Byggingin leysti turninn Southwark Towers af hólmi sem var byggð á lóðinni árið 1975 og á 24 hæðum. Í nýju byggingunni eru 72 nýtilegar hæðir ásamt skoðunarsal og skoðunarsvæði undir berum himni.
The Shard stendur nálægt lestarstöðinni London Bridge sem er að finna í samnefndu hverfi.
Áttundi viðauki stjórnarskrár Írlands
Áttundi viðauki á stjórnarskrá Írlands árið 1983 breytti stjórnarskrá Lýðveldisins Írlands með því að viðurkenna að þunguð kona og ófætt barn ættu sama rétt til lífs. Fóstureyðing hafði verið refsiverður glæpur á Írlandi síðan 1861; viðaukinn tryggði að túlkun laga og dómstóla væri að fóstureyðing væri aðeins leyfð í aðstæðum þar sem líf þunguðu konunnar var í hættu. Hann var samþykktur í kosningum þann 7. september 1983 og undirritaður í lög þann 7. október 1983.
Þann 25. maí 2018, var samþykkt með þjóðaratkvæðagreiðslu að fella úr gildi bann á fóstureyðingu.
Íslenska kvennalandsliðið í handknattleik
Íslenska kvennalandsliðið í handknattleik er landslið Íslendinga í handknattleik og er undir stjórn Handknattleikssambands Íslands. Landsliðsþjálfari er Arnar Pétursson.
Helgrindur
thumbnail|Helgrindur eru ofan við Grundarfjörð.
Helgrindur eru fjallabálkur ofan Grundarfjarðar er myndar meginfjöll í fjallgarðinum á Snæfellsnesi. Snjóa leysir aldrei í efstu tindum Helgrinda og leggur þar oft stórviðri niður fjallaskörðin í Grundarfjörð. Í hvassviðri hvín svo hátt í Helgrindum, að heyrist sem væl niður í byggð. En þó Helgrindur þyki hrikalegar ásýndum úr byggð munu þær þó ágætlega kleifar göngugörpum, sem geta gengið á þrjá tinda Helgrinda, sem er Tröllkerling (891 m), Böðvarskúla (988 m) og Kaldnasi (986 m) hvaðan mun vera frábært útsýni til allra átta.
Ágústínusarregla
Á Íslandi voru nokkur Ágústínusarklaustur fyrr á öldum. Þau voru af þeirri grein reglunnar, sem kallast Canonici Regulares Ordinis Sancti Augustini Congregationis. Bræðurnir kölluðust kanokar eða kanúkar. Elst þeirra var Þykkvabæjarklaustur í Álftaveri, stofnað 1168. Fjórum árum síðar, 1172, var stofnað Ágústínusarklaustur í Flatey á Breiðafirði en það var flutt til Helgafells 1184. Viðeyjarklaustur var stofnað 1226, Möðruvallaklaustur í Eyjafirði 1296 og Skriðuklaustur á Héraði 1493. Hin íslensku munkaklaustrin og bæði nunnuklaustrin voru af Benediktsreglu.
Húnaþing
Húnaþing er eldra heiti yfir Húnavatnssýslu(r) og hefur haldið sér og alltaf verið notað jafnhliða, öfugt við til dæmis Hegranesþing (Skagafjarðarsýslu), þar sem þing-nafnið hefur alveg vikið fyrir sýsluheitinu. Húnaþing hefur alltaf verið notað yfir bæði Austur- og Vestur-Húnavatnssýslu og staður sem sagður er „í Húnaþingi“ getur verið í hvorri sýslunni sem er. Þetta gæti þó breyst því þegar Vestur-Húnavatnssýsla varð eitt sveitarfélag 1998 fékk það nafnið Húnaþing vestra en Austur-Húnavatnssýsla hefur ekki farið sömu leið.
Hið forna þing Húnvetninga var á Þingeyrum en þess er ekki getið eftir að klaustur var stofnað þar 1133.
Sjanghæ Hongqiao alþjóðaflugvöllurinn
alt=Mynd sem sýnir flughöfn Sjanghæ Hongqiao alþjóðaflugvallarins við Sjanghæ borghéraðið í Kína.|thumb| Sjanghæ Hongqiao alþjóðaflugvöllurinn við Sjanghæ borghéraðið í Kína.
alt=Mynd sem sýnir aðkomu að flughöfn Sjanghæ Hongqiao alþjóðaflugvallarins.|thumb|Aðkoma að flughöfn Sjanghæ Hongqiao alþjóðaflugvallarins.
alt=Mynd sem sýnir innritunarsal í annarri farþegamiðstöð Sjanghæ Hongqiao alþjóðaflugvallarins.|thumb| Innritunarsalur annarrar farþegamiðstöðvar Sjanghæ Hongqiao alþjóðaflugvallarins. Alþjóðaflugvöllur Sjanghæ Hongqiao (IATA: SHA, ICAO: ZSSS) (kínverska: 上海虹桥国际机场; rómönskun: Shànghǎi Hóngqiáo Guójì Jīchǎng) er önnur tveggja flughafna Sjanghæ borghéraðsins í Alþýðulýðveldinu Kína. Flugvöllurinn þjónar aðallega innanlands- og svæðisflugi, en einnig nokkru millilandaflugi.
Flugvöllurinn er staðsettur nálægt bænum Hongqiao í Changning hverfi og Minhang hverfi Sjanghæ, um 13 kílómetrum vestur af miðborginni. Hann er nær miðborginni en Shanghai Pudong flugvöllurinn sem er aðal alþjóðavöllur borgarinnar. Um 60 kílómetrar skila flugvelllina að.
Flugvöllurinn er umsvifamikill og með þeim stærri í heiminum. Árið 2019 afgreiddi flugvöllurinn með tveimur farþegamiðstöðvum um 45.7 milljónir farþega og um 407.000 tonn af farmi.
Saga
Bygging Hongqiao flugvallar hófst árið 1921 og hann var opnaður tveimur árum síðar fyrir borgaralega notkun. Kínverski flugherinn notaði völlinn árið 1932. Hann var hernuminn af japönum í Seinna stríði Kína og Japans  (1937–1945). Hernaðarnotkun flugvallarins hélt áfram eftir að stjórn Lýðveldisins Kína tók við og einnig og síðar af stjórn Alþýðulýðveldisins Kína. Flugvöllurinn var síðan endurbyggður árið 1963 til borgaralegra nota og opnaður árið 1964. Mjög mikil stækkun átti sér stað árið 1984 og önnur (1988–1991).
Sjanghæ Hongqiao -flugvöllur þjónaði sem aðalflugvöllur Sjanghæ borgar þar til Sjanghæ Pudong-alþjóðaflugvöllurinn opnaði árið 1999 þegar nær allt millilandaflug var flutt til Pudong. Flugvöllurinn býður nú aðallega upp á innanlandsflug, auk nokkurra millilandaleiða.
Vegna Shanghai Expo, árið 2010, var flugvellinum endurnýjaður og stækkaður, meðal annars með annarri 3.300 metra flugbraut og nýrri farþegamiðstöð, sem jók getu flugvallarins í 40 milljónir farþega á ári. Seinni farþegastöðin er fjórum sinnum stærri en sú fyrri og hýsir flest flugfélögin. Fyrsta farþegastöðin er nú einkum nýtt fyrir millilandaflug.
Enn var stöðin stækkuð til muna. Frá 2014–2017 hefur meðal annars fyrri farþegamiðstöðin verið alveg endurnýjuð.
Samgöngur við flugvöllinn
alt=Mynd sem sýnir inngang að hóteli í flughöfn Sjanghæ Hongqiao alþjóðaflugvallarins í Kína.|thumb|Inngangur að hóteli í flughöfn Sjanghæ Hongqiao alþjóðaflugvöllurinn.
alt=Mynd sem sýnir skutlusvæði fyrir framan farþegamiðstöð tvö á Sjanghæ Hongqiao alþjóðaflugvellinum.|thumb|Skutlusvæði fyrir framan farþegamiðstöð tvö á Sjanghæ Hongqiao alþjóðaflugvellinum. Snarlestarkerfi borgarinnar, lestar, strætisvagnar og gott vegakerfi tengja flughöfnina við miðborg Sjanghæ og nærliggjandi svæði.
Flugfélög
Flugvöllurinn er safnvöllur fyrir heimaflugfélögin China Eastern Airlines, Shanghai Airlines, Juneyao Airlines og Spring Airlines Alls starfa þar 28 farþegaflugfélög og 4 farmflugfélög.
C (forritunarmál)
Forritunarmálið C eða bara C er forritunarmál sem var þróað af Ken Thompson og Dennis Ritchie á áttunda áratugnum til notkunar á UNIX stýrikerfinu. Í dag er það notað á nær öllum stýrikerfum í heimi og var vinsælasta forritunarmálið til kerfisforritunar, einnig hafa verið gerðir þýðendur fyrir hina ýmsu örgjörva. C++, sem er útvíkkuð útgáfa af C og styður hlutbundna forritun, hefur nú tekið við af C á flestum sviðum.
C fylgir engum einum staðli, en nokkrir staðlar eru til sem að menn geta kosið að fylgja, ef þeir kjósa svo. Vinsælustu staðlarnir eru fyrst K&R sem eins og nafnið gefur til kynna var það sem Ken og Dennis notuðu í byrjun, seinna voru fleiri staðlar búnir til, t.d. ANSI C ISO C (ISO 9899:1989) og C99 (ISO 9899:1999). Á Íslandi er í gildi Íslenskur staðall ÍST ISO 9899:1992 um forritunarmálið C, en sá staðall er mjög lítið viðurkenndur meðal forritara.
C er mjög nálægt vélbúnaðinum, sem þýðir að C kóði hefur mjög litla falda virkni, og flestar skipanir þýðast beint yfir í smalamál með litlum breytingum. Einnig hefur C nánast ótakmarkaðann aðgang að minni tölvunnar. Þetta gerir C að öflugu forritunarmáli en jafnframt erfitt í viðhaldi og villuleit.
halló, heimur í C
Forritið að neðan þýðist þó þýðandinn gæti varað notandann við ef þýtt sem ANSI C-forrit:
hægt er að koma í veg fyrir þær með því að skrifa það með stöðluðum C-kóða:
Giambologna
thumb|right|Andlitsmynd af Giambologna eftir [[Hendrick Goltzius.]] Giambologna (1529 – 13. ágúst 1608) var flæmskur höggmyndasmiður sem er þekktur fyrir styttur úr marmara og bronsi í anda manierismans. Hann fæddist í Douai og hóf nám hjá Jacques du Broeucq í Antwerpen en flutti til Rómar 1550 og síðan Flórens árið 1553 þar sem hann starfaði til dauðadags. Eitt þekktasta verk hans er Neptúnusargosbrunnurinn í Bologna.
Pósthússtræti
thumb|right|Mannlíf á Pósthússtræti árið 1910. thumb|Strætið árið 1934. Pósthússtræti er gata í miðbæ Reykjavíkur sem teygir sig frá Kirkjustræti til suðurs að Geirsgötu til norðurs. Pósthússtrætið tekur nafn sitt af Pósthúsinu sem stóð á horni strætisins og Austurstrætis. Árið 2018 var pósthúsinu lokað þar.
Upphaflega átti Pósthússtræti ekki að lokast heldur smásveigja yfir í Lækjargötu og Kirkjustræti framlengjast að sömu götu. Knud Zimsen, fyrrverandi borgarstjóri, segir frá því bók sinni Úr bæ í borg, sem Lúðvik Kristjánsson skráði, að þar kom til persónuleg ítök einstakra manna sem réðu því að brugðið var frá skipulagi. Það voru þeir Jón Þorláksson og Eggert Claessen sem fengu bæjarstjórn til að falla frá áformum sínum. Knud segir svo frá:
Sýanóakrýlat
thumb|Efnafræðileg uppbygging methýl cyanóakrýlats
Sýanóakrýlat er almennt heiti yfir fljótþornandi lím, oft kallað tonnatak, skammstafað CA á ensku. Límblöndur úr CA eru einnig notaðar í læknisfræðitilgangi til að líma saman sár og eru þær efnablöndur samsettar þannig að þær erta húð minna og eru ekki eitraðar.
Þegar CA er blandað saman við matarsóda fæst hart, létt þéttiefni en þessi efnablöndun framkallar hita og gufur.
Þunnt lag af CA lími er notað til að bæsa tréhluti. Það þornar fljótt og yfirborðið verður glansandi. Því er þá gjarnan blandað saman við línolíu. Einnig er það blandað með sagi og notað til að gera við sprungur í tré t.d. í viðarhljóðfærum og húsgögnum.
Fjallgöngumenn og hljóðfæraleikarar hafa notað CA til að gera við og búa til hlíf á fingurbrodda.
Hoya pandurata
Hoya pandurata er fjölær jurt í vaxblómaættkvísl. Útbreiðslan er í Kína, Laos og Víetnam.
Sýanóakrýlat
CA lím hefur verið notað til að líma saman sár, það var notað í sár særðra hermanna í Víetnamstríðinu til að minnka blæðingu þar til þeir komust á sjúkrahús.
CA var fundið upp árið 1942 í efnafræðistofum Kodak í tilraunum þar sem reynt var að búa til gagnsætt sterkt plast sem hentaði til að verjast byssukúlum í hernaði.
Mikill hiti og gufur myndast þegar CA er blandað með efnum úr baðmull eða ull og getur hitinn orsakað bruna og jafnvel kviknað í baðmull ef nógu mikið af CA er til staðar.
Rúnar Rúnarsson
Rúnar Eyjólfur Rúnarsson (f. 20. janúar 1977) er íslenskur kvikmyndaleikstjóri og handritshöfundur.
Marianne
thumb|right|Stytta af Marianne. Marianne er þjóðgervingur franska lýðveldisins. Marianne er sýnd sem kona með rauða frygíska húfu (bonnet rouge) á höfði en slíkar húfur voru eitt einkennistákna franskra byltingarmanna. Stundum er hún einnig sýnd með lárvirðarsveig og olíuviðargrein í hendi. Marianne er holdgervingur gilda franska lýðveldisins sem talin eru í kjörorðum landsins; „Frelsi, jafnrétti, bræðralag“. Hún er mikilvægt tákn lýðveldishyggju, frjálslyndis og lýðræðis í Frakklandi.
Marianne er áberandi í minnismerkjum og mannvirkjum frönsku lýðveldanna. Hún er táknræn fyrir sigra lýðveldisins en Sigur lýðveldisins (Le Triomphe de la République) er einmitt nafnið á styttu af Marianne á torginu Place de la Nation í París. Myndir af Marianne hafa birst á ýmsum opinberum skjölum, frímerkjum og myntum í Frakklandi.
Gröf á Höfðaströnd
Gröf er innsti bær á Höfðaströnd við austanverðan Skagafjörð. Þar fæddist Hallgrímur Pétursson sálmaskáld árið 1614. Á 17. öld fékk Gröf það hlutverk að vera aðsetur biskupsekkna og ein þeirra sem þar bjuggu lengst var Ragnheiður Jónsdóttir, ekkja Gísla biskups Þorlákssonar. Gísli maður hennar, sem dó 1684, mun hafa látið reisa kirkjuna eða bænhúsið sem enn stendur í Gröf eða endurbyggja hana úr eldra guðshúsi, en í Gröf hafði verið bænhús í kaþólskum sið og áfram eftir siðaskipti.
Grafarkirkja er með minnstu guðshúsum og er elsta kirkja landsins að stofni til og jafnframt eina stafkirkjan. Guðmundur smiður Guðmundsson í Bjarnastaðahlíð í Vesturdal, helsti smiður Skagfirðinga á 17. öld, sem gerði skírnarfontinn í Hóladómkirkju, er talinn hafa skreytt kirkjuna og hugsanlega einnig smíðað hana. Kirkjan var lögð niður með konungsbréfi 1765 eins og margar aðrar kirkjur og síðan lengi notuð sem skemma. Hún komst í umsjá Þjóðminjasafnsins 1939 og gerð upp um 1950 en þá reyndist viðurinn svo fúinn að honum var öllum skipt út og nýjar fjalir sniðnar og útskornar nákvæmlega eftir þeim gömlu. Hún var endurvígð 1953. Kirkjugarðurinn var um sama leyti endurhlaðinn eftir veggjaleifum sem enn mótaði fyrir og er hann hringlaga. Klukknaportið er nýtt en smíðað í stíl við kirkjuna.
Valdir Benedito
Valdir Benedito (fæddur 25. október 1965) er brasilískur fyrrverandi knattspyrnumaður. Hann spilaði 3 leiki með landsliðinu.
Hans Vöggur
Hans Vöggur er smásaga eftir rithöfundinn Gest Pálsson. Sagan er um vatnskarl, sem er starfsheiti manns sem stundar vatnsburð, og er líklega að einhverju leyti byggð á persónu og ævi Halldórs Absalons (sem hét réttu nafni Halldór Narfason) en hann var vatnskarl í Reykjavík um miðbik 19. aldar. Sagan er skrifuð í anda raunsæisstefnunnar.
FK Spartaks Jūrmala
FK Spartaks er lettneskt knattspyrnufélag með aðsetur í Jūrmala.
Jón Austfirðingur og nokkur smákvæði
Jón Austfirðingur og nokkur smákvæði er ljóðabók eftir vesturíslenska skáldið Guttorm J. Guttormsson. Bókin kom fyrst út í Winnipeg 1909. Í bókinni er sagnaljóð og hörmungasaga um íslenskan landnema, Jón Austfirðing sem  tekur sig upp frá góðu búi i Fljótsdal fyrir fortölur skrumara  og skjallara sem hvetur hann til vesturfarar og til að hefja landnám   á vesturströnd Winnipegvatns í Nýja Íslandi. Jón fer í hópi sem kemur allslaus og illa undirbúinn þangað að hausti til. Landnemunum tekst að koma yfir sig vetrarskjóli en þá gengur yfir bólusótt. Jón er kvæntur, á þrjá sonu og eina dóttur barna. Drengirnir deyja allir úr drepsóttinni. Næst flæðir yfir vatnið og hey Jóns og hinna landnemanna verða ónýt en Jón lætur ekki hugfallast. Síðar gengur skógareldur yfir nýlenduna og allt sem hann átti brann. Guðrún dóttir Jóns trúlofast enskum manni ungum og fjörugum sem hún elskar en hann er drykkfeldur og kenndur við aðra óreglu, hún vinnur fyrir þeim báðum en hann sóar og svallar þeim út i drykkjuslarki og fjárglæfraspilum og svo strýkur þessi náungi frá henni en hún deyr og á þá lítinn dreng. Jón Austfirðingur fer og sækir drenginn og tekur hann í fóstur og hefur nú komið sér upp góðu húsi í stað þess sem brann.
Fyrstu þrjú erindin í kaflanum Heima eru þessi:
Borgaralaun
Borgaralaun, einnig þekkt sem óskilyrt grunnframfærsla, er hugmynd að samtryggingarkerfi þar sem hverjum borgara er tryggð ákveðin lágmarksinnkoma frá hinu opinbera óháð öðrum tekjum. Borgaralaun eru hugsuð til lífsnauðsynja og hugsuð þannig að greiðslur renni til einstaklinga, ekki heimila eða ákveðinna hópa. Borgaralaunum er ætlað að leysa núverandi velferðarkerfi af hólmi og koma í stað til dæmis örorkubóta, atvinnuleysisbóta, ellilífeyris, námslána, fæðingaorlofs, vaxtabóta, barnabóta. Upphæðin þyrfti að vera það há að hún dugi til að leysa framantalin kerfi af hólmi.